**Klokot** (serb-kiril Клокот) və ya Kllokot (alb. Kllokoti), Kosovonun Gilan rayonunda yerləşən bir qəsəbə və bələdiyyə. Bələdiyyə 2010-cu ilin yanvar ayının 8-də quruldu və məskunlaşmalar Vitina bələdiyyəsinin bir parçası idi. Bələdiyyənin baş qərərgahı Klokot qəsəbəsindədir. Bu bir Serb enklavıdır.

Coğrafiyası
-----------

Klokot, Kosovonun cənub-şərqindəki Pomoravliye coğrafi regionunda yerləşir.

Bələdiyyənin kadastr sahəsi 2,336 hektardır. Bələdiyyə, Klokot qəsəbəsini və üç kəndi ehtiva edir:

* Klokot (serb-kiril Клокот, alb. Kllokoti)
* Moqila (serb-kiril Могила, alb. Mogillë)
* Vrbovak (serb-kiril Врбовац, alb. Vërboc)
* Grnkare (serb-kiril Грнчар, alb. Gërnçar)

Tarixi
------

2003-cü ilin Avqust ayında Klokota yerləşdirilən partlayıcı qurğular, iki Amerikalı KFOR əsgərini öldürmüş və beş serb evini məhv etmişdir.

Klokot bələdiyyəsi, daha əvvəl Vitina Bələdiyyəsinin bir parçası olaraq 2010-cu ilin Yanvar ayının 8-də rəsmi olaraq qurulmuşdur. Bələdiyyənin baş qərərgahı Klokotda yerləşir. Kosovonun yeni qurulmuş bələdiyyələri, hələ Vitina bələdiyyəsinin bir parçası olaraq gördüyü serb hökuməti tərəfindən tanınmır.

2014 və Mart 2016 arasında 124 üzvü olan 30 serb ailəsi bələdiyyədən ayrılmışdır. 2016-cı ilin Dekabr ayında iki yerli serb gənc, altı albandan ibarət olan, bir qrup tərəfindən bıçaqlanmışdır. Həmən hadisədən bir həftə əvvəl, Kosovoya geri dönən bir serb ailəsinin evi yandırılmışdır.

2016-cı ildə, bələdiyyənin təxmini büdcəsi 800 min € idi.

İqtisadiyyatı
-------------

Bələdiyyənin iqtisadiyyatı əsas olaraq təbii resurslara (ümumiyyətlə mədən suyu), turizmə, kənd təsərrüfatına və kiçik ticarət sahələrinə söykənir. Klokotun 32°C-yə çatan bəzi əhəmiyyətli isti su resurları mövcuddur. Bələdiyyədən fəaliyyət göstərən 29 qeydli şəxsi müəssisə mövcuddur.

Klokot bələdiyyəsinin xəritəsi

İctimai Xidmətlər
-----------------

Bələdiyyədə 599 şagird və 33 müəllimdən ibarət olan 3 ibtidai məktəb, 147 şagird və 13 müəllimdən ibarət bir orta məktəb və 15 uşaq və 2 müəllimdən (2013-cü ildən bəri) ibarət bir bağça mövcuddur. İki ibtidai məktəb serb kurrikulumunu izlərkən, biri Kosovolu kurrikulumunu izləyir. Klokotdakı Müqəddəs Sava İbtidai məktəbində, 250 şagird (2001-ci ildən bəri) təhsil alır.

Bələdiyyədə 4 serb ortodoks kilsələri mövcuddur. Qrnçar kilsəsi, minalanmış və Kosovo müharibəsi zamanı, albanlar tərəfindən məhv edilmişdir. Kilsə daha sonra yenidən inşa edilmişdir. Moqila kəndində müharibə zamanı zədələnməmiş bir məscid mövcuddur.

Siyasəti
--------

İlk (və ən yəni) bələdiyyə seçkiləri 2009-cu ilin Noyabr ayının 15-də keçirilmişdir. Serb hökuməti bu seçkiləri tanımasa da, seçkilərə əksəriyyətlə serb mənşəli yerli seçicilərin 25,4%-i qatılmışdır. Serb olan, Saşa Mirkoviç bələdiyyənin meri seçildi. Bələdiyyə məclisinin 15 üzvündən 10-u, *Serb Müstəqil Liberal Partiyası*-dan, 5-i isə *Kosovo Alban Demokratik Liqası*-dan seçildi.

Demoqrafiyası
-------------

Klokot bələdiyyəsində serb əksəriyyəti və alban azlığı var. MAAM, 2010-cu və 2013-cü illərdəki təxminlərinə söykənərək, Klokot bələdiyyəsində, 3,500 serbin yaşadığını (71,23%) hesablamışdır. Klokot qəsəbəsində Kosovo müharibəsindən (1998-1999) əvvəl 1,500 nəfər və 2001-ci ildə isə 1,200 nəfər yaşayırdı.

**Klokot bələdiyyəsi 2011**

| Etnik qruplar | Əhalisi | % |
| --- | --- | --- |
| Albanlar | 1,362 | 53.29 |
| Serblər | 1,177 | 40.05 |
| Qaraçılar | 9 | 0.35 |
| Türklər | 1 | 0.4 |
| Digərləri və qeyd edilməyənlər | 7 | 0.27 |

Xarici Keçidlər
---------------

* Klokot Bələdiyyəsinin rəsmi saytı Arxivləşdirilib 2017-12-31 at the Wayback Machine
* Radio Klokot Arxivləşdirilib 2016-10-27 at the Wayback Machine
* "Klokot - ni manje opštine, ni većih problema". Glas Amerike.

İstinadlar
----------

1. 1 2 3 4 5 6 7 8 9  MUNICIPAL PROFILES: Klokot/Kllokot Arxivləşdirilib 2016-08-20 at the Wayback Machine (Yanvar 2013), OSCE Kosovoda Missiya rəsmi saytından Arxivləşdirilib 2013-05-08 at the Wayback Machine, 2013-cü ilin oktyabr ayının 6-da əldə edildi.
2. ↑  *Serbian Studies* Arxivləşdirilib 2021-11-18 at the Wayback Machine. **18**. North American Society for Serbian Studies. 2004. səh. 315.
3. ↑  Law on Territorial Organization of the Republic of Serbia Arxivləşdirilib 2013-10-12 at the Wayback Machine (Serb dilində), adopted on 29 December 2007, from the official web site of the Parliament of Serbia Arxivləşdirilib 2010-12-22 at the Wayback Machine [1], accessed on 6 October 2013.
4. ↑  "Opštinu Klokot Vrbovac napustilo 30 srpskih porodica" Arxivləşdirilib 2021-11-18 at the Wayback Machine.
5. ↑  "SRBI META ŠESTORICE ALBANACA "Napali su nas iz čista mira"" Arxivləşdirilib 2021-11-18 at the Wayback Machine. Blic.
6. ↑  "Srbi u Pomoravlju bez perspektive" Arxivləşdirilib 2022-03-25 at the Wayback Machine. TV Most.
7. ↑  ASIN 3897941414 Arxivləşdirilib 2023-07-25 at the Wayback Machine
8. ↑  "We Are Imprisoned Here Like on Reservation" Arxivləşdirilib 2012-02-18 at the Wayback Machine. Blic. 13 Yanvar, 2001. 2012-ci ilin Mart ayının 12-də alındı.
9. ↑  KIM radio: Sve spremno za izbore u opštini Klokot-Vrbovac[*ölü keçid*] (27.10.2009) (Serbcə)
10. ↑  KIPRED: Decentralization in Kosovo I: Municipal elections and the Serb participation Arxivləşdirilib 2011-07-19 at the Wayback Machine
11. ↑  KIM radio: Održana druga sednica decentralizovane opštine Klokot[*ölü keçid*] (02 Fevral, 2010) (Serbcə)
12. ↑  KIM radio: Decentralizovana opština Klokot održala prvu sednicu Skupštine[*ölü keçid*] (21 Yanvar, 2010) (Serbcə)
13. ↑  Instituti GAP
14. ↑  ECMI Kosovo 2013